SCC "2013Q3

หมายเหตุ	สารบัญ

1	ข้อมูลทั่วไป

2	เกณฑ์การจัดทำงบการเงินรวมระหว่างกาล

3	การเปลี่ยนแปลงนโยบายการบัญชี

4	การซื้อธุรกิจและการเปลี่ยนแปลงสถานะเป็นบริษัทย่อย

5	รายการกับบุคคลหรือกิจการที่เกี่ยวข้องกัน

6	ลูกหนี้การค้าและลูกหนี้อื่น

7	เงินลงทุนอื่น

8	เงินลงทุนในบริษัทร่วมและกิจการที่ควบคุมร่วมกัน

9	หนี้สินที่มีภาระดอกเบี้ย

10	หุ้นกู้

11	หนี้สินผลประโยชน์ของพนักงาน

12	ข้อมูลตามส่วนงาน

13	ภาษีเงินได้

14	กำไรต่อหุ้นขั้นพื้นฐาน

15	เงินปันผลจ่าย

16	ภาระผูกพัน และหนี้สินที่อาจเกิดขึ้น

17	เรื่องอื่นๆ

18	เหตุการณ์ภายหลังรอบระยะเวลารายงาน

19	มาตรฐานการรายงานทางการเงินที่ยังไม่ได้ใช้

หมายเหตุประกอบงบการเงินเป็นส่วนหนึ่งของงบการเงินระหว่างกาลนี้

งบการเงินระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 11 พฤศจิกายน 2556

1	ข้อมูลทั่วไป

บริษัท ปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย และที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทจดทะเบียนกับตลาดหลักทรัพย์แห่งประเทศไทยเมื่อวันที่ 25 เมษายน 2518

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ เอสซีจี เคมิคอลส์ เอสซีจี เปเปอร์ และเอสซีจี ซิเมนต์-ผลิตภัณฑ์ก่อสร้าง

2	เกณฑ์การจัดทำงบการเงินรวมระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้จัดทำขึ้นในรูปแบบย่อและจัดทำตามมาตรฐานการบัญชี ฉบับที่ 34 (ปรับปรุง 2552) เรื่อง งบการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีในพระบรมราชูปถัมภ์ (“สภาวิชาชีพบัญชี”) กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินรวมสำหรับปีสิ้นสุดวันที่ 31 ธันวาคม 2555 งบการเงินรวมระหว่างกาลมิได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปี แต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2555

สภาวิชาชีพบัญชีได้ออกและปรับปรุงมาตรฐานการรายงานทางการเงินหลายฉบับ ซึ่งเกี่ยวข้องกับการดำเนินงานของกลุ่มบริษัท และมีผลบังคับใช้ตั้งแต่รอบระยะเวลาบัญชีที่เริ่มในหรือหลังวันที่ 1 มกราคม 2556 ดังต่อไปนี้

การปฏิบัติตามประกาศสภาวิชาชีพบัญชีข้างต้นนี้ได้เปิดเผยไว้ในหมายเหตุประกอบงบการเงินข้อ 3

นอกเหนือจากมาตรฐานการรายงานทางการเงินที่ออกและปรับปรุงใหม่ข้างต้น ณ วันที่ 30 กันยายน 2556 สภาวิชาชีพบัญชีได้ออกและปรับปรุงมาตรฐานการรายงานทางการเงินใหม่บางฉบับ ซึ่งมีผลบังคับสำหรับงบการเงินที่เริ่มในหรือหลังวันที่ 1 มกราคม 2557 เป็นต้นไป และไม่ได้มีการนำมาใช้สำหรับการจัดทำงบการเงินรวมระหว่างกาลนี้ มาตรฐานการรายงานทางการเงินที่ออกและปรับปรุงใหม่ดังกล่าวได้เปิดเผยในหมายเหตุประกอบงบการเงินข้อ 19

นอกเหนือจากที่กล่าวในหมายเหตุประกอบงบการเงินข้อ 3 นโยบายการบัญชีและวิธีการคำนวณที่ใช้ในงบการเงินรวมระหว่างกาลนี้มีความสอดคล้องกับการถือปฏิบัติในงบการเงินรวมสำหรับปีสิ้นสุดวันที่ 31 ธันวาคม 2555

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของกลุ่มบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลนี้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชีและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณการไว้

ในการจัดทำงบการเงินรวมระหว่างกาล ผู้บริหารได้มีการใช้ดุลยพินิจอย่างมีนัยสำคัญในการถือปฏิบัติตามนโยบายการบัญชีของกลุ่มบริษัท และแหล่งข้อมูลสำคัญของความไม่แน่นอนในการประมาณการซึ่งถือปฏิบัติเช่นเดียวกันในการจัดทำงบการเงินรวมสำหรับปีสิ้นสุดวันที่ 31 ธันวาคม 2555 และรวมอยู่ในหมายเหตุประกอบงบการเงิน ดังนี้

หมายเหตุ 4	การซื้อธุรกิจและการเปลี่ยนแปลงสถานะเป็นบริษัทย่อย

หมายเหตุ 11	อัตราคิดลด อัตราการเพิ่มขึ้นของเงินเดือน อัตราการหมุนเวียนพนักงาน และอัตรามรณะ

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2556 และ 2555 นี้ ได้รวมบัญชีของบริษัท ปูนซิเมนต์ไทย จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมมีดังนี้

1.	บริษัทย่อยในส่วนงานธุรกิจ เอสซีจี เคมิคอลส์

2.	บริษัทย่อยในส่วนงานธุรกิจ เอสซีจี เปเปอร์

3.	บริษัทย่อยในส่วนงานธุรกิจ เอสซีจี ซิเมนต์-ผลิตภัณฑ์ก่อสร้าง

4.	บริษัทย่อยในส่วนงานอื่น

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมแล้ว

3	การเปลี่ยนแปลงนโยบายการบัญชี

ภาพรวม

ตั้งแต่วันที่ 1 มกราคม 2556 ผลจากการถือปฏิบัติตามมาตรฐานการรายงานทางการเงินที่ออกและปรับปรุงใหม่ ดังที่กล่าวในหมายเหตุประกอบงบการเงินข้อ 2 กลุ่มบริษัทได้เปลี่ยนนโยบายการบัญชีดังนี้

การบัญชีภาษีเงินได้

การบัญชีเกี่ยวกับผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ

การนำเสนอข้อมูลตามส่วนงาน

รายละเอียดเกี่ยวกับนโยบายการบัญชีใหม่ที่กลุ่มบริษัทถือปฏิบัติได้รวมอยู่ในหมายเหตุประกอบงบการเงินข้อ 3 (ข) ถึง 3 (ง) สำหรับมาตรฐานการรายงานทางการเงินอื่นที่ออกและปรับปรุงใหม่นั้นไม่มีผลกระทบต่อนโยบายการบัญชี ฐานะการเงินและผลการดำเนินงานของกลุ่มบริษัท

การบัญชีภาษีเงินได้

การเปลี่ยนแปลงหลักการของมาตรฐานการบัญชี ฉบับที่ 12 เรื่อง ภาษีเงินได้ ระบุให้กิจการต้องบันทึกสินทรัพย์และหนี้สินภาษีเงินได้รอการตัดบัญชีในงบการเงิน

การวัดมูลค่าของสินทรัพย์และหนี้สินภาษีเงินได้รอการตัดบัญชีต้องสะท้อนถึงผลกระทบทางภาษีที่จะเกิดจากลักษณะวิธีการที่กลุ่มบริษัทคาดว่าจะได้รับประโยชน์จากสินทรัพย์หรือจะจ่ายชำระหนี้สินตามมูลค่าตามบัญชี ณ วันที่สิ้นรอบระยะเวลาที่รายงาน

กลุ่มบริษัทถือปฏิบัติตามมาตรฐานการบัญชี ฉบับที่ 12 สำหรับรอบระยะเวลาบัญชีที่เริ่มตั้งแต่วันที่ 1 มกราคม 2556 เป็นต้นไป ซึ่งไม่มีผลกระทบที่เป็นสาระสำคัญต่องบการเงิน

การบัญชีเกี่ยวกับผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ

ตั้งแต่วันที่ 1 มกราคม 2556 กลุ่มบริษัทถือปฏิบัติตามมาตรฐานการบัญชี ฉบับที่ 21 (ปรับปรุง 2552) เรื่อง ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ

การเปลี่ยนแปลงหลักการของมาตรฐานการบัญชี ฉบับที่ 21 เพื่อเสนอแนวคิดของสกุลเงินต่างๆ ที่ใช้ในการรายงาน ซึ่งเป็นสกุลเงินที่พิจารณาว่าเป็นสกุลเงินในสภาวะแวดล้อมทางเศรษฐกิจที่กิจการนั้นประกอบกิจการ มาตรฐานการบัญชี ฉบับที่ 21 กำหนดให้กิจการระบุสกุลเงินที่ใช้ในการดำเนินงานและแปลงค่ารายการที่เป็นสกุลต่างประเทศให้เป็นสกุลเงินที่ใช้ในการดำเนินงาน และรายงานผลกระทบจากการแปลงค่าดังกล่าว ซึ่งมาตรฐานการบัญชี ฉบับที่ 21 ได้ให้คำนิยามสำหรับเงินตราต่างประเทศคือ เงินตราสกุลอื่นนอกเหนือจากสกุลเงินที่ใช้ในการดำเนินงานของกิจการ

ผู้บริหารกำหนดสกุลเงินที่ใช้ในการดำเนินงานของกลุ่มบริษัทเป็นสกุลเงินบาท ดังนั้น การถือปฏิบัติตามมาตรฐานการบัญชี ฉบับที่ 21 สำหรับรอบระยะเวลาบัญชีที่เริ่มตั้งแต่วันที่ 1 มกราคม 2556 จะไม่ได้รับผลกระทบที่มีสาระสำคัญต่อฐานะการเงิน ผลการดำเนินงาน และกระแสเงินสดของกลุ่มบริษัท

การนำเสนอข้อมูลตามส่วนงาน

ตั้งแต่วันที่ 1 มกราคม 2556 กลุ่มบริษัทถือปฏิบัติตามมาตรฐานการรายงานทางการเงิน ฉบับที่ 8 เรื่อง ส่วนงานดำเนินงาน ซึ่งนโยบายการบัญชีใหม่เกี่ยวกับการแสดงข้อมูลส่วนงานดำเนินงานและนโยบายการบัญชีเดิมนั้นได้อธิบายในย่อหน้าถัดไป กลุ่มบริษัทได้ปรับย้อนหลังข้อมูลตามส่วนงานของปี 2555 ที่รวมอยู่ในงบการเงินรวมระหว่างกาลของปี 2556 ของกลุ่มบริษัทเพื่อวัตถุประสงค์ในการให้ข้อมูลเปรียบเทียบ ทั้งนี้ การเปลี่ยนแปลงดังกล่าวกระทบเพียงการเปิดเผยข้อมูลเท่านั้นและไม่มีผลกระทบต่อฐานะการเงิน ผลการดำเนินงาน และกระแสเงินสดของกลุ่มบริษัท

มาตรฐานการรายงานทางการเงินฉบับที่ 8 นำเสนอมุมมองของผู้บริหารในการรายงานข้อมูลส่วนงาน จึงมีการเปลี่ยนแปลงการนำเสนอและการเปิดเผยข้อมูลเกี่ยวกับส่วนงาน ทั้งนี้ ข้อมูลส่วนงานอ้างอิงจากข้อมูลภายในที่ได้รายงานต่อผู้มีอำนาจตัดสินใจสูงสุดด้านการดำเนินงานของกลุ่มบริษัทอย่างสม่ำเสมอ เพื่อประเมินผลการดำเนินงานของส่วนงานและเพื่อจัดสรรทรัพยากรให้ส่วนงานดังกล่าว ที่ผ่านมากลุ่มบริษัทนำเสนอข้อมูลส่วนงานตามส่วนงานธุรกิจตามมาตรฐานการบัญชี ฉบับที่ 14 เรื่อง การเสนอข้อมูลทางการเงินจำแนกตามส่วนงาน

การเปลี่ยนแปลงการนำเสนอและการเปิดเผยข้อมูลส่วนงานนี้ไม่มีผลกระทบที่มีสาระสำคัญต่อข้อมูลส่วนงานที่เคยนำเสนอในงบการเงินรวมของกลุ่มบริษัท

4	การซื้อธุรกิจและการเปลี่ยนแปลงสถานะเป็นบริษัทย่อย

การซื้อธุรกิจ

ในไตรมาสที่ 2 ของปี 2556 กลุ่มบริษัทได้เข้าซื้อธุรกิจที่สำคัญ ดังนี้

เอสซีจี ซิเมนต์-ผลิตภัณฑ์ก่อสร้างเข้าซื้อหุ้นทุนร้อยละ 85 ใน Prime Group Joint Stock Company (หรือ Prime Group) ซึ่งมีบริษัทย่อยทั้งหมด 24 บริษัท ที่ประกอบธุรกิจผลิตกระเบื้องเซรามิกชั้นนำในประเทศเวียดนาม เป็นจำนวนเงิน 5,215 ล้านบาท

เอสซีจี เปเปอร์เข้าซื้อหุ้นทุนร้อยละ 75 ในบริษัท ไดน่า แพคส์ จำกัด (หรือ Dyna) และบริษัท โอเรียนท์คอนเทนเนอร์ จำกัด (หรือ Orient) ซึ่งประกอบธุรกิจผลิตบรรจุภัณฑ์ในประเทศไทย เป็นจำนวนเงิน 286 ล้านบาท

ในไตรมาสที่ 3 ของปี 2556 เอสซีจี เปเปอร์ได้เข้าซื้อหุ้นทุนร้อยละ 90 ใน PT Primacorr Mandiri (หรือ Primacorr) ซึ่งประกอบธุรกิจผลิตบรรจุภัณฑ์ในประเทศอินโดนีเซีย เป็นจำนวนเงิน 303 ล้านบาท

การซื้อธุรกิจนี้เข้าเงื่อนไขตามมาตรฐานการรายงานทางการเงิน ฉบับที่ 3 (ปรับปรุง 2552) เรื่อง การรวมธุรกิจ ซึ่งกำหนดให้บันทึกสินทรัพย์ หนี้สินและหนี้สินที่อาจเกิดขึ้นที่ระบุได้ ณ วันที่ซื้อธุรกิจในมูลค่ายุติธรรม รวมถึงค่าความนิยม (ถ้ามี) โดยในไตรมาสที่ 3 ของปี 2556 การประเมินมูลค่ายุติธรรมของ Prime Group, Dyna, Orient และPrimacorr ได้ดำเนินการแล้วเสร็จ กลุ่มบริษัทจึงได้ปรับปรุงมูลค่าของสินทรัพย์และหนี้สินที่ได้มาของบริษัทดังกล่าวเป็นมูลค่ายุติธรรมเรียบร้อยแล้ว

ปี 2556 กลุ่มบริษัทมีค่าใช้จ่ายที่เกี่ยวข้องกับการซื้อธุรกิจจำนวน 40 ล้านบาท ซึ่งได้ถูกรวมอยู่ในค่าใช้จ่ายในการบริหารในงบกำไรขาดทุนรวมของกลุ่มบริษัท

สินทรัพย์และหนี้สินสุทธิของบริษัทย่อย ณ วันที่ซื้อธุรกิจ ประกอบด้วยรายการต่อไปนี้

กลุ่มบริษัทได้มีการทบทวนการวัดมูลค่ายุติธรรมอย่างต่อเนื่องในช่วงระยะเวลาภายในหนึ่งปีนับจากวันที่มีการซื้อธุรกิจ หากได้รับข้อมูลเพิ่มเติมที่เกี่ยวข้องกับข้อเท็จจริงและสถานการณ์แวดล้อมที่มีอยู่ ณ วันที่ซื้อธุรกิจ กลุ่มบริษัทจะทำการปรับปรุงมูลค่ายุติธรรมดังกล่าว หรือรับรู้สินทรัพย์หรือหนี้สินเพิ่มเติมซึ่งสินทรัพย์หรือหนี้สินดังกล่าวมีอยู่แล้ว ณ วันที่ซื้อธุรกิจ กรณีดังกล่าวการบันทึกบัญชีเกี่ยวกับการซื้อธุรกิจจะถูกปรับปรุงใหม่

การเปลี่ยนแปลงสถานะเป็นบริษัทย่อย

ในไตรมาสที่ 3 ของปี 2556 กลุ่มบริษัทได้นำงบการเงินของกลุ่มบริษัท สยามซานิทารีแวร์ จำกัด (หรือ SSW) และ บริษัท สยามซานิทารีฟิตติ้งส์ จำกัด (หรือ SSF) ซึ่งประกอบธุรกิจผลิตเครื่องสุขภัณฑ์ ก๊อกน้ำและอุปกรณ์ ในประเทศไทย มาจัดทำงบการเงินรวมของกลุ่มบริษัทเนื่องจากการปรับโครงสร้างการถือหุ้น โดยกลุ่มบริษัทถือหุ้นของบริษัทดังกล่าวเพิ่มขึ้นทั้งทางตรงและทางอ้อมจากร้อยละ 36 และ 45 เป็นร้อยละ 71 และ 91 ตามลำดับ ทำให้กลุ่มบริษัทเริ่มมีอำนาจควบคุมในการกำหนดนโยบายทางการเงินและการดำเนินงานของบริษัทดังกล่าวตั้งแต่วันที่ 2 กรกฎาคม 2556 โดยการทำธุรกรรมครั้งนี้มีมูลค่า 2,597 ล้านบาท และได้มีการประเมินมูลค่ายุติธรรมของเงินลงทุนใน SSW และ SSF ก่อนการเปลี่ยนแปลงสถานะจากบริษัทร่วมเป็นบริษัทย่อย

สินทรัพย์และหนี้สินสุทธิของบริษัทย่อย ณ วันที่ซื้อธุรกิจ ประกอบด้วยรายการต่อไปนี้

กลุ่มบริษัทได้นำสินทรัพย์และหนี้สินตั้งแต่วันที่ซื้อบริษัทย่อยดังกล่าวมาจัดทำงบการเงินรวมสำหรับงวดสิ้นสุดวันที่ 30 กันยายน 2556 ทั้งนี้ ตั้งแต่วันที่ซื้อธุรกิจบริษัทย่อยดังกล่าวมีรายได้จากการขายเป็นจำนวนเงินรวม 5,442 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ฝ่ายบริหารคาดว่าหากกลุ่มบริษัทได้มีการซื้อธุรกิจดังกล่าวตั้งแต่วันที่ 1 มกราคม 2556 กลุ่มบริษัทจะมีรายได้จากการขายเป็นจำนวนเงิน 333,982 ล้านบาท สำหรับงวดเก้าเดือนสิ้นสุดวันที่ 30 กันยายน 2556

5	รายการกับบุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันทั้งทางตรงและทางอ้อมหรือมีอิทธิพลอย่างมีสาระสำคัญต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน และนโยบายการกำหนดราคาสรุปได้ดังนี้

ยอดคงเหลือ ณ วันที่ 30 กันยายน 2556 และ 31 ธันวาคม 2555 กับกิจการที่เกี่ยวข้องกันมีดังนี้

ลูกหนี้การค้า

ลูกหนี้อื่น

เงินให้กู้ยืมระยะสั้นแก่กิจการที่เกี่ยวข้องกัน

เงินให้กู้ยืมระยะยาวแก่กิจการที่เกี่ยวข้องกัน

รายการเคลื่อนไหวในระหว่างงวดเก้าเดือนสิ้นสุดวันที่ 30 กันยายน สำหรับเงินให้กู้ยืมแก่กิจการที่เกี่ยวข้องกันมีดังนี้

เจ้าหนี้การค้า

เจ้าหนี้อื่น

เงินกู้ยืมระยะสั้นจากกิจการที่เกี่ยวข้องกัน

รายการเคลื่อนไหวในระหว่างงวดเก้าเดือนสิ้นสุดวันที่ 30 กันยายน สำหรับเงินกู้ยืมระยะสั้นจากกิจการที่เกี่ยวข้องกันมีดังนี้

ค่าตอบแทนผู้บริหารสำคัญ

6	ลูกหนี้การค้าและลูกหนี้อื่น

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 30 - 90 วัน

7	เงินลงทุนอื่น

ในไตรมาสที่ 1 ของปี 2554 บริษัทได้จัดตั้งกองทุนส่วนบุคคล โดยจ้างบริษัทบริหารสินทรัพย์อิสระทั้งในและต่างประเทศ รวม 6 ราย โดยมีวัตถุประสงค์ในการบริหารเงินสดคงเหลือของบริษัท ทั้งนี้ ณ วันที่ 30 กันยายน 2556 บริษัทได้คงการจ้างบริษัทบริหารสินทรัพย์อิสระเฉพาะในประเทศ รวม 3 ราย ซึ่งมีมูลค่ากองทุนส่วนบุคคลทั้งหมดจำนวนรวม 12,053 ล้านบาท กองทุนส่วนบุคคลดังกล่าวได้ลงทุนในตราสารหนี้ที่มีสภาพคล่อง และถูกจัดอันดับอยู่ในระดับความน่าเชื่อถือที่สามารถลงทุนได้ มีอัตราผลตอบแทนร้อยละ 2.50 ถึง 4.31 ต่อปี

8	เงินลงทุนในบริษัทร่วมและกิจการที่ควบคุมร่วมกัน

รายการเคลื่อนไหวในระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในบริษัทร่วมและกิจการที่ควบคุมร่วมกันซึ่งบันทึกโดยวิธีส่วนได้เสีย มีดังนี้

เงินลงทุนในบริษัทร่วมและกิจการที่ควบคุมร่วมกัน ณ วันที่ 30 กันยายน 2556 และ 31 ธันวาคม 2555 และเงินปันผลรับสำหรับแต่ละงวดเก้าเดือนสิ้นสุดวันที่ 30 กันยายน 2556 และ 2555 มีดังนี้

ในไตรมาสที่  2 ของปี 2556 TCG Rengo Subang (M) Sdn. Bhd. ได้เปลี่ยนแปลงสถานะจากบริษัทย่อยเป็นบริษัทร่วม เนื่องจากกลุ่มบริษัทได้ขายเงินลงทุนบางส่วนในหุ้นทุนจำนวนร้อยละ 52.50 ให้แก่ Rengo Group

ในไตรมาสที่ 3 ของปี 2556 กลุ่มบริษัทได้ขายเงินลงทุนในหุ้นทุนร้อยละ 40 ของบริษัท โตโต้ แมนูแฟคเจอริ่ง (ประเทศไทย) จำกัด ให้กับ TOTO Group ส่งผลให้กลุ่มบริษัทมีกำไรก่อนภาษีจากการขายเงินลงทุนดังกล่าวเป็นจำนวนเงิน 174 ล้านบาท ซึ่งแสดงภายใต้ “รายได้อื่น” ในงบกำไรขาดทุนรวมสำหรับงวดสามเดือนและเก้าเดือนสิ้นสุดวันที่ 30 กันยายน 2556

การจ่ายเงินปันผลเป็นหุ้นสามัญ

ในไตรมาสที่ 1 ของปี 2556 ที่ประชุมคณะกรรมการของบริษัท สยามโกลบอลเฮ้าส์ จำกัด (มหาชน) ได้มีมติอนุมัติจ่ายเงินปันผลเป็นเงินสดและหุ้นสามัญ โดยมีกำหนดจ่ายในวันที่ 3 พฤษภาคม 2556 ซึ่งกลุ่มบริษัทมีสิทธิรับเงินปันผลเป็นหุ้นสามัญจำนวนประมาณ 112 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงินประมาณ 112 ล้านบาท

ในไตรมาสที่ 2 ของปี 2556 ที่ประชุมสามัญประจำปีของผู้ถือหุ้นของ Binh Minh Plastics Joint Stock Company ได้มีมติอนุมัติจ่ายเงินปันผลเป็นเงินสดและหุ้นสามัญ โดยมีกำหนดจ่ายในวันที่ 5 กรกฎาคม 2556 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวนประมาณ 2.14 ล้านหุ้น มูลค่าที่ตราไว้หุ้นละ 10,000 ดองเวียดนาม คิดเป็นจำนวนเงินประมาณ 32 ล้านบาท

9	หนี้สินที่มีภาระดอกเบี้ย

ในปี 2556 กลุ่มบริษัทได้ทำสัญญาเงินกู้ยืมกับสถาบันการเงินในประเทศ เป็นจำนวนเงิน 12,800 ล้านบาท และได้เบิกถอนเงินกู้ยืมดังกล่าว เป็นจำนวนเงิน 6,500 ล้านบาท โดยมีอัตราดอกเบี้ยเฉลี่ยร้อยละ 4.4 ถึง 4.5 ต่อปี และเงื่อนไขภายใต้สัญญารวมถึงการดำรงอัตราส่วนโครงสร้างการถือหุ้น ซึ่งสถาบันการเงินจะทบทวนเงื่อนไขของสัญญาเงินกู้ยืมหากมีการเปลี่ยนแปลงดังกล่าว

สำหรับการซื้อกิจการตามหมายเหตุประกอบงบการเงินข้อ 4 งบการเงินรวมของกลุ่มบริษัท ณ วันที่ 30 กันยายน 2556 ได้รวมหนี้สินที่มีภาระดอกเบี้ยของบริษัทย่อยดังนี้

กลุ่มบริษัทย่อยในประเทศเวียดนามมีหนี้สินตามสัญญาเงินกู้ยืมระยะยาว เป็นจำนวนเงิน 43,312 ล้านดองเวียดนาม (เทียบเท่าเงินบาทประมาณ 65 ล้านบาท) อัตราดอกเบี้ยเฉลี่ยร้อยละ 15 ถึง 16 ต่อปี มีหนี้สินตามสัญญาเช่าการเงิน เป็นจำนวนเงิน 1,759 ล้านดองเวียดนาม (เทียบเท่าเงินบาทประมาณ 3 ล้านบาท) อัตราดอกเบี้ยเฉลี่ยร้อยละ 13 ถึง 15 ต่อปี และมีหนี้สินตามสัญญาเงินกู้ยืมระยะสั้นกับสถาบันการเงิน เป็นจำนวนเงิน 354,621 ล้านดองเวียดนาม (เทียบเท่าเงินบาทประมาณ 532 ล้านบาท) อัตราดอกเบี้ยเฉลี่ยร้อยละ 9 ถึง 10 ต่อปี โดยได้นำอาคาร เครื่องจักรและอุปกรณ์มูลค่าตามบัญชีจำนวนรวม 1,648 ล้านบาท ไปเป็นหลักประกันในสัญญาเงินกู้ยืมระยะยาวดังกล่าว

สำหรับบริษัทย่อยในประเทศอินโดนีเซีย มีหนี้สินตามสัญญาเงินกู้ยืมระยะสั้นกับสถาบันการเงิน เป็นจำนวนเงิน 26,472 ล้านรูเปียห์อินโดนีเซีย (เทียบเท่าเงินบาทประมาณ 72 ล้านบาท) อัตราดอกเบี้ยเฉลี่ยร้อยละ 10.5 ต่อปี และบริษัทย่อยในประเทศ มีหนี้สินตามสัญญาเงินกู้ยืมระยะสั้นกับสถาบันการเงิน เป็นจำนวนเงิน 414 ล้านบาท อัตราดอกเบี้ยเฉลี่ยร้อยละ 3.4 ถึง 3.7 ต่อปี

10	หุ้นกู้

ณ วันที่ 30 กันยายน 2556 บริษัทได้ออกหุ้นกู้ประเภทไม่ด้อยสิทธิและไม่มีหลักประกัน มูลค่ารวม 131,500 ล้านบาท (31 ธันวาคม 2555: 127,460 ล้านบาท) ดังนี้

*	ราคาซื้อขายสุดท้าย (บาทต่อหน่วย: มูลค่าต่อหน่วยเท่ากับ 1,000 บาท) ณ วันที่ 30 กันยายน 2556 และ 31 ธันวาคม 2555

**	สิทธิแปลงสภาพหุ้นกู้เป็นหุ้นสามัญในอัตรา 1.45 บาทต่อ 1 หุ้นสามัญ เว้นแต่จะมีการเปลี่ยนแปลงราคาแปลงสภาพตามที่กำหนดในข้อกำหนดสิทธิ โดยสามารถใช้สิทธิแปลงสภาพได้ตั้งแต่ครบกำหนดปีที่ 2 นับจากวันที่ออกหุ้นกู้แปลงสภาพ

11	หนี้สินผลประโยชน์ของพนักงาน

กลุ่มบริษัทจ่ายค่าชดเชยผลประโยชน์หลังออกจากงานและบำเหน็จตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

หนี้สินผลประโยชน์ของพนักงานในงบแสดงฐานะการเงินรวม ณ วันที่ 30 กันยายน 2556 และ 31 ธันวาคม 2555

การเปลี่ยนแปลงในมูลค่าปัจจุบันของภาระผูกพันของโครงการผลประโยชน์

การเปลี่ยนแปลงในมูลค่ายุติธรรมของสินทรัพย์โครงการของบริษัทย่อยในต่างประเทศ

งบกำไรขาดทุนเบ็ดเสร็จรวม

รับรู้ในกำไรหรือขาดทุน

ข้อสมมุติหลักในการประมาณการตามหลักคณิตศาสตร์ประกันภัย ณ วันที่รายงาน

ภาระผูกพันของโครงการผลประโยชน์

*	ขึ้นอยู่กับระยะเวลาการทำงานของพนักงาน

**	อ้างอิงตามตารางมรณะไทย 2551 ประเภทสามัญ (TMO2008: Thai Mortality Ordinary Table 2008)

สินทรัพย์โครงการของบริษัทย่อยในต่างประเทศ

12	ข้อมูลตามส่วนงาน

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานตามส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ก่อนปี 2556 กลุ่มบริษัทนำเสนอส่วนงาน ประกอบด้วย เอสซีจี เคมิคอลส์ เอสซีจี เปเปอร์ เอสซีจี ซิเมนต์ เอสซีจี ผลิตภัณฑ์ก่อสร้าง เอสซีจี ดิสทริบิวชั่น และ เอสซีจี การลงทุน ซึ่งในไตรมาสที่ 1 ของปี 2556 ที่ประชุมคณะกรรมการบริษัทได้มีมติอนุมัติให้ปรับโครงสร้างการบริหารงานภายใน โดยการรวม 3 ธุรกิจหลักของกลุ่มบริษัท ได้แก่ เอสซีจี ซิเมนต์ เอสซีจี ผลิตภัณฑ์ก่อสร้าง และ เอสซีจี ดิสทริบิวชั่น เข้าด้วยกันรวมเรียกว่า เอสซีจี ซิเมนต์-ผลิตภัณฑ์ก่อสร้าง ส่งผลให้กลุ่มบริษัทเปลี่ยนแปลงการนำเสนอส่วนงานธุรกิจเป็น 4 ส่วนงาน

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ทั้งนี้ กลุ่มบริษัทได้มีการปรับย้อนหลังข้อมูลตามส่วนงานของปี 2555 เพื่อให้เป็นไปตามข้อกำหนดของมาตรฐานการรายงานทางการเงิน ฉบับที่ 8 เรื่อง ส่วนงานดำเนินงาน

ข้อมูลตามส่วนงานใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรจากเงินลงทุนในบริษัทร่วม ต้นทุนทางการเงิน ภาษีเงินได้ ค่าเสื่อมราคาและ       ค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับงวดส่วนที่เป็นของผู้ถือหุ้นบริษัทใหญ่

ผลการดำเนินงานของส่วนงานธุรกิจ

13	ภาษีเงินได้

ณ วันที่ 30 กันยายน 2556 และ 31 ธันวาคม 2555 กลุ่มบริษัทไม่ได้บันทึกหนี้สินภาษีเงินได้รอการตัดบัญชีสำหรับผลแตกต่างชั่วคราวที่เกิดจากการลงทุนในบริษัทย่อยและกิจการที่ควบคุมร่วมกัน อันเนื่องมาจากกลุ่มบริษัทสามารถควบคุมจังหวะเวลาในการกลับรายการผลแตกต่างชั่วคราวได้ และมีความเป็นไปได้แน่นอนที่ผลแตกต่างชั่วคราวจะไม่ได้กลับรายการภายในระยะเวลาที่คาดการณ์ได้ในอนาคต

14	กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน คำนวณจากกำไรสำหรับงวดส่วนที่เป็นของผู้ถือหุ้นสามัญบริษัทใหญ่ และจำนวนหุ้นสามัญที่ออกจำหน่ายแล้วระหว่างงวด โดยแสดงการคำนวณดังนี้

15	เงินปันผลจ่าย

ที่ประชุมสามัญผู้ถือหุ้นของบริษัทเมื่อวันที่ 30 มีนาคม 2555 มีมติอนุมัติการจ่ายเงินปันผลประจำปี 2554 ในอัตราหุ้นละ 12.50 บาท เป็นเงินประมาณ 15,000 ล้านบาท โดยได้จ่ายเงินปันผลงวดระหว่างกาลในอัตราหุ้นละ 5.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 6,594 ล้านบาท ซึ่งจ่ายแล้วเมื่อวันที่ 25 สิงหาคม 2554 และจ่ายเงินปันผลงวดสุดท้ายในอัตราหุ้นละ 7.00 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 8,388 ล้านบาท ซึ่งจ่ายแล้วในวันที่ 26 เมษายน 2555

ที่ประชุมสามัญผู้ถือหุ้นของบริษัทเมื่อวันที่ 27 มีนาคม 2556 มีมติอนุมัติการจ่ายเงินปันผลประจำปี 2555 ในอัตราหุ้นละ 11.00 บาท เป็นเงินประมาณ 13,200 ล้านบาท โดยได้จ่ายเงินปันผลงวดระหว่างกาลในอัตราหุ้นละ 4.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 5,386 ล้านบาท ซึ่งจ่ายแล้วเมื่อวันที่ 23 สิงหาคม 2555 และจ่ายเงินปันผลงวดสุดท้ายในอัตราหุ้นละ 6.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 7,769 ล้านบาท ซึ่งจ่ายแล้วในวันที่ 25 เมษายน 2556

ที่ประชุมคณะกรรมการบริษัทเมื่อวันที่ 31 กรกฎาคม 2556 มีมติอนุมัติการจ่ายเงินปันผลระหว่างกาลปี 2556 ในอัตราหุ้นละ 5.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 6,569 ล้านบาท ซึ่งจ่ายแล้วในวันที่ 29 สิงหาคม 2556

16	ภาระผูกพัน และหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงสัญญาก่อสร้างของโรงงานปูนซีเมนต์ในประเทศอินโดนีเซีย มูลค่าตามสัญญาทั้งหมด 195 ล้านเหรียญสหรัฐ หรือเทียบเท่าเงินบาทจำนวน 5,898 ล้านบาท ทั้งนี้ ต้นทุนที่เกิดขึ้นจนถึงวันที่ 30 กันยายน 2556 มีจำนวนทั้งสิ้น 51 ล้านเหรียญสหรัฐ หรือเทียบเท่าเงินบาทจำนวน 1,389 ล้านบาท

จ)	หนี้สินที่อาจเกิดขึ้นจากการถูกประเมินภาษีและอื่นๆ จำนวน 141 ล้านบาท (31 ธันวาคม 2555: 141 ล้านบาท) (อยู่ระหว่างการพิจารณาของศาล ซึ่งยังมีความไม่แน่นอนของผลคดีความกลุ่มบริษัทจึงยังไม่บันทึกหนี้สินที่อาจเกิดขึ้นในงบการเงินรวม)

ฉ)	ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย

ทั้งนี้ ในไตรมาสที่ 4 ของปี 2554 ศาลแพ่งมีคำพิพากษาว่าอดีตพนักงานกระทำละเมิดต่อโจทก์ และให้คืนหุ้นหรือใช้ราคาหุ้นพร้อมดอกเบี้ยจนกว่าจะชำระเสร็จ รวมทั้งเงินปันผลที่ขาดอยู่ และให้บริษัทในฐานะนายจ้างต้องร่วมรับผิดชอบกับการกระทำของอดีตพนักงานด้วย ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในงบแสดงฐานะการเงินรวม ณ วันที่ 30 กันยายน 2556 จำนวน 303 ล้านบาท (31 ธันวาคม 2555: 286 ล้านบาท) นอกจากนี้ บริษัทและโจทก์ต่างได้ยื่นอุทธรณ์คำพิพากษาของศาลแพ่งต่อศาลอุทธรณ์เแล้ว

กลุ่มบริษัทได้ทำสัญญาซื้อขายเงินตราต่างประเทศล่วงหน้าและสัญญาแลกเปลี่ยนสกุลเงินกับธนาคารหลายแห่งทั้งในและต่างประเทศ โดยมีวัตถุประสงค์เพื่อป้องกันความเสี่ยงจากการจ่ายชำระเงินกู้ยืม จ่ายชำระค่าสินค้า เครื่องจักรและอุปกรณ์ และรับชำระเงินค่าสินค้า มีรายละเอียดดังนี้

สัญญาดังกล่าวจะทยอยครบกำหนดภายในภายในเดือนเมษายน 2563 (31 ธันวาคม 2555: ครบกำหนดภายในเดือนธันวาคม 2558)

สัญญาดังกล่าวจะทยอยครบกำหนดภายในเดือนพฤศจิกายน 2557 (31 ธันวาคม 2555: ครบกำหนดภายในเดือนธันวาคม 2556)

ซ)	กลุ่มบริษัทได้ทำสัญญาแลกเปลี่ยนอัตราดอกเบี้ยกับธนาคารต่างประเทศหลายแห่งเพื่อป้องกันความเสี่ยงจากอัตราดอกเบี้ยของวงเงินกู้ยืมสกุลต่างประเทศจำนวน 254 ล้านเหรียญสหรัฐ (31 ธันวาคม 2555: 305 ล้านเหรียญสหรัฐ) โดยการแลกเปลี่ยนอัตราดอกเบี้ยลอยตัว LIBOR เป็นอัตราดอกเบี้ยคงที่ร้อยละ 2.67 ถึง 4.98 ต่อปี  (31 ธันวาคม 2555: ร้อยละ 2.67 ถึง 4.98 ต่อปี)

ฌ)	บริษัทได้ทำสัญญาแลกเปลี่ยนเงินตราต่างประเทศล่วงหน้าและสัญญาแลกเปลี่ยนอัตราดอกเบี้ยกับธนาคารในประเทศแห่งหนึ่ง โดยมีวัตถุประสงค์เพื่อป้องกันความเสี่ยงจากอัตราแลกเปลี่ยนและอัตราดอกเบี้ยมูลค่า 213 ล้านเหรียญสหรัฐ (31 ธันวาคม 2555: 213 ล้านเหรียญสหรัฐ) และแลกเปลี่ยนอัตราดอกเบี้ยเป็นอัตราดอกเบี้ยคงที่ร้อยละ 3.86 ต่อปี (31 ธันวาคม 2555: อัตราดอกเบี้ยคงที่ร้อยละ 3.86 ต่อปี)

ญ)	กลุ่มบริษัทได้ทำสัญญาเพื่อบริหารความเสี่ยงทางด้านราคาพลังงานและค่าขนส่งกับธนาคารในประเทศและธนาคารต่างประเทศหลายแห่ง มูลค่าตามสัญญาสุทธิ 97 ล้านเหรียญสหรัฐ หรือเทียบเท่าเงินบาทจำนวน 3,047 ล้านบาท (31 ธันวาคม 2555: 37 ล้านเหรียญสหรัฐ หรือเทียบเท่าเงินบาทจำนวน 1,124 ล้านบาท)

ฎ)	กิจการที่ควบคุมร่วมกันแห่งหนึ่งได้ทำสัญญาซื้อวัตถุดิบกับบริษัทแห่งหนึ่งในประเทศเวียดนาม ซึ่งเป็นสัญญาระยะยาว 17 ปี

17	เรื่องอื่นๆ

เมื่อวันที่ 29 กันยายน 2552 ศาลปกครองกลางได้มีคำสั่งคุ้มครองชั่วคราวที่สั่งให้หน่วยงานราชการ 8 แห่งระงับ 76 โครงการในพื้นที่มาบตาพุดและพื้นที่ใกล้เคียงจังหวัดระยองไว้เป็นการชั่วคราว ต่อมาศาลปกครองสูงสุดและศาลปกครองกลางได้มีคำสั่งให้ 12 โครงการดำเนินการต่อไปได้ ส่วนที่เหลืออีก 64 โครงการให้ระงับไว้ตามคำสั่งของศาลปกครองกลาง ในจำนวนนี้มีโครงการของกลุ่มบริษัท 18 โครงการ มูลค่าเงินลงทุน 57,500 ล้านบาท ซึ่งส่วนใหญ่เป็นโครงการของบริษัทร่วมทุนภายใต้เอสซีจี เคมิคอลส์

ต่อมาเมื่อวันที่ 2 กันยายน 2553 ศาลปกครองกลางได้มีคำสั่งพิพากษาให้เพิกถอนใบอนุญาตโครงการที่ออกหลังวันที่รัฐธรรมนูญปี 2550 มีผลบังคับใช้ และเข้าข่าย 11 ประเภทโครงการที่อาจก่อให้เกิดผลกระทบต่อชุมชนอย่างรุนแรง ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 โดยผลของคำพิพากษาดังกล่าว โครงการเกือบทั้งหมดของกลุ่มบริษัทไม่เข้าข่ายประเภทโครงการที่อาจก่อให้เกิดผลกระทบอย่างรุนแรง จึงสามารถดำเนินการต่อไปได้ มีเพียง 1 โครงการที่เข้าข่ายตามประกาศดังกล่าว ซึ่งได้ดำเนินการให้เป็นไปตามหลักเกณฑ์ในมาตรา 67 วรรคสอง ของรัฐธรรมนูญปี 2550 เรียบร้อยแล้ว เมื่อปลายปี 2555 โดยการนิคมอุตสาหกรรมแห่งประเทศไทย (กนอ.) เห็นว่าโครงการได้ดำเนินการครบถ้วนแล้ว กนอ. จึงได้ส่งเรื่องให้อัยการเพื่อยื่นขอให้ศาลปกครองสูงสุดมีคำสั่งยกเลิกการระงับโครงการชั่วคราวเพื่อให้โครงการสามารถดำเนินการต่อไปได้ ซึ่งอัยการได้ยื่นคำร้องขอยกเลิกคำสั่งคุ้มครองชั่วคราวต่อศาลปกครองสูงสุดเมื่อวันที่ 1 เมษายน 2556 ขณะนี้อยู่ระหว่างการพิจารณาของศาลปกครองสูงสุด

ทั้งนี้ ในส่วนของคดี ผู้ฟ้องคดีและหน่วยงานราชการได้อุทธรณ์คำพิพากษาของศาลปกครองกลางต่อศาลปกครองสูงสุด

ในไตรมาสที่ 3 ของปี 2556 เอสซีจี เปเปอร์ ได้ลงนามในบันทึกความเข้าใจ (MOU) กับ Nippon Paper Industries Company Limited (หรือ NPI) ประเทศญี่ปุ่น เพื่อร่วมทุนในสายธุรกิจที่เกี่ยวเนื่องกับเยื่อกระดาษและกระดาษพิมพ์เขียน (Fibrous chain) โดย NPI จะเข้ามามีสัดส่วนในการถือหุ้นร้อยละ 30 ใน Fibrous Chain ของเอสซีจี เปเปอร์ โดยการเพิ่มทุน ทั้งนี้ ขึ้นอยู่กับเงื่อนไขในสัญญาร่วมทุนที่จะตกลงกัน โดยคาดว่าการร่วมทุนจะแล้วเสร็จภายในไตรมาสที่ 2 ของปี 2557

18	เหตุการณ์ภายหลังรอบระยะเวลารายงาน

เมื่อวันที่ 1 ตุลาคม 2556 บริษัทได้ออกหุ้นกู้ครั้งที่ 2/2556 มูลค่าไม่เกิน 20,000 ล้านบาท อายุ 4 ปี อัตราดอกเบี้ยร้อยละ 4.25 ต่อปี กำหนดจ่ายดอกเบี้ยทุกๆ 3 เดือน ซึ่งจะครบกำหนดไถ่ถอนวันที่ 1 ตุลาคม 2560 โดยเงินที่ได้รับจากการออกหุ้นกู้จะนำไปไถ่ถอนหุ้นกู้ครั้งที่ 2/2552 มูลค่า 10,000 ล้านบาท ที่ครบกำหนดไถ่ถอน และเพื่อรองรับการลงทุนที่จะเกิดขึ้นต่อไป

เมื่อวันที่ 30 ตุลาคม 2556 ที่ประชุมคณะกรรมการบริษัทได้มีมติอนุมัติจ่ายเงินปันผลระหว่างกาลปี 2556 เนื่องในโอกาสเอสซีจีครบรอบ 100 ปี ในอัตราหุ้นละ 3 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงินประมาณ 3,600 ล้านบาท โดยกำหนดจ่ายในวันที่ 28 พฤศจิกายน 2556

กลุ่มบริษัทได้ทำสัญญาแลกเปลี่ยนสกุลเงินกับธนาคารในประเทศหลายแห่ง โดยมีวัตถุประสงค์เพื่อป้องกันความเสี่ยงจากการจ่ายชำระเงินกู้ยืม มูลค่า 63 ล้านเหรียญสหรัฐ หรือเทียบเท่าเงินบาทจำนวน 1,941 ล้านบาท

ในเดือนพฤศจิกายน ปี 2556 กลุ่มบริษัทย่อยในประเทศเวียดนามได้จ่ายชำระเงินกู้ยืมตามสัญญาเงินกู้ยืมระยะยาว หนี้สินตามสัญญาเช่าการเงิน และสัญญาเงินกู้ยืมระยะสั้น เป็นจำนวนเงินทั้งสิ้น  399,692 ล้านดองเวียดนาม (เทียบเท่าเงินบาทประมาณ 600 ล้านบาท) และได้ไถ่ถอนหลักประกันในสัญญาเงินกู้ยืมระยะยาวดังกล่าว ตามหมายเหตุประกอบงบการเงินข้อ 9 แล้ว

19	มาตรฐานการรายงานทางการเงินที่ยังไม่ได้ใช้

กลุ่มบริษัทยังไม่ได้ใช้มาตรฐานการรายงานทางการเงินที่ออกและปรับปรุงใหม่ ณ วันที่รายงาน ซึ่งยังไม่มีผลบังคับใช้ และกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม ในปีดังต่อไปนี้

ผู้บริหารพิจารณาถึงผลกระทบที่อาจเกิดขึ้นจากการใช้มาตรฐานการรายงานทางการเงินที่ออกและปรับปรุงใหม่ดังกล่าวต่องบการเงินรวม และคาดว่าไม่มีผลกระทบที่มีสาระสำคัญต่องบการเงินในงวดที่เริ่มถือปฏิบัติ

| มาตรฐานการรายงานทางการเงิน | เรื่อง |

| มาตรฐานการบัญชี ฉบับที่ 12 | ภาษีเงินได้ |

| มาตรฐานการบัญชี ฉบับที่ 21 (ปรับปรุง 2552) | ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ |

| มาตรฐานการรายงานทางการเงิน ฉบับที่ 8 | ส่วนงานดำเนินงาน |



|  | (ล้านบาท) |

| มูลค่ายุติธรรมของส่วนได้เสียในบริษัทร่วมก่อนเป็นบริษัทย่อย | 2,576 |

| หัก มูลค่าตามบัญชีของเงินลงทุนตามวิธีส่วนได้เสีย | (1,049) |

| กำไรจากการปรับมูลค่ายุติธรรมของเงินลงทุน | 1,527 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |  |

|  | 2556 |  | 2555 |  | 2556 |  | 2555 | นโยบายการกำหนดราคา |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |  |

| บริษัทร่วม |  |  |  |  |  |  |  |  |

| ซื้อ | 4,332 |  | 4,685 |  | 13,250 1,41 |  | 14,940 | ราคาตลาด |

| ค่าบริการ | 537 20, |  | 383 |  | 1,416 |  | 1,172 | ราคาตลาด |

| รายได้จากการขายสินค้า | 20,393 |  | 12,408 |  | 51,584 |  | 40,515 | ราคาตลาด |

| รายได้ค่าบริการและอื่นๆ | 191 |  | 304 |  | 823 |  | 943 | ราคาตลาด |

| รายได้ค่าธรรมเนียมการจัดการจัดการ |  |  |  |  |  |  |  |  |

| บริหารและอื่นๆ | 287 |  | 353 |  | 1,374 |  | 1,114 | ส่วนใหญ่คิดตามอัตรา |

|  |  |  |  |  |  |  |  | ร้อยละของรายได้จากการขาย |

| รายได้เงินปันผล | 238 |  | 138 |  | 2,486 |  | 3,290 | ตามจำนวนที่ประกาศจ่าย |

|  |  |  |  |  |  |  |  |  |

| บริษัทอื่น |  |  |  |  |  |  |  |  |

| ซื้อ | 682 |  | 826 |  | 2,206 |  | 2,226 | ราคาตลาด |

| รายได้จากการขายสินค้า | 237 |  | 238 |  | 689 |  | 822 | ราคาตลาด |

| รายได้ค่าบริการและอื่นๆ | 27 |  | 26 |  | 79 |  | 66 | ราคาตลาด |

| รายได้ค่าธรรมเนียมการจัดการ |  |  |  |  |  |  |  |  |

| บริหารและอื่นๆ | 96 |  | 113 |  | 306 |  | 333 | ส่วนใหญ่คิดตามอัตรา |

|  |  |  |  |  |  |  |  | ร้อยละของรายได้จากการขาย |

| รายได้เงินปันผล | 51 |  | 53 |  | 2,538 |  | 1,508 | ตามจำนวนที่ประกาศจ่าย |

|  |  |  |  |  |  |  |  |  |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัท สยามโพลิเอททีลีน จำกัด | 1,936 |  | 1,600 |

| PT Chandra Asri Petrochemical Tbk | 1,497 |  | 668 |

| บริษัท สยามสไตรีนโมโนเมอร์ จำกัด | 967 |  | 614 |

| บริษัท ไทย เอ็มเอ็มเอ จำกัด | 634 |  | 432 |

| บริษัท สยามเลเทกซ์สังเคราะห์ จำกัด | 542 |  | 482 |

| บริษัท กรุงเทพ ซินธิติกส์ จำกัด | 499 |  | 594 |

| PT Styrindo Mono Indonesia | 275 |  | 135 |

| บริษัท แกรนด์ สยาม คอมโพสิต จำกัด | 235 |  | 270 |

| Mitsui Advanced Composites (Zhongshan) Co., Ltd. | 185 |  | 30 |

| บริษัท สยามอุตสาหกรรมยิปซัม (สระบุรี) จำกัด | 73 |  | 32 |

| SCG Plastics (Shanghai) Co., Ltd. | 55 |  | 21 |

| บริษัท สยามทบพันแพคเกจจิ้ง จำกัด | 53 |  | 46 |

| บริษัท สยามโกลบอลเฮ้าส์ จำกัด (มหาชน) | 47 |  | 32 |

| Binh Minh Plastics Joint Stock Company | 39 |  | 17 |

| Tien Phong Plastics Joint Stock Company | 29 |  | 5 |

| TCG Rengo Subang (M) Sdn. Bhd. | 25 |  | - |

| บริษัทอื่นๆ | 159 |  | 262 |

|  | 7,250 |  | 5,240 |

|  |  |  |  |

| บริษัทอื่น |  |  |  |

| บริษัท เหล็กสยามยามาโตะ จำกัด | 86 |  | 84 |

| บริษัทอื่นๆ | 11 |  | 9 |

|  | 97 |  | 93 |

|  |  |  |  |

| รวม | 7,347 |  | 5,333 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัท สยามโพลิเอททีลีน จำกัด | 401 |  | 8 |

| บริษัท สยามเลเทกซ์สังเคราะห์ จำกัด | 220 |  | - |

| บริษัท สยามคูโบต้าคอร์ปอเรชั่น จำกัด | 214 |  | 291 |

| บริษัท ริเก้น (ไทยแลนด์) จำกัด | 87 |  | 2 |

| บริษัท สยามเลมเมอร์ซ จำกัด | 82 |  | 2 |

| บริษัท สยามสไตรีนโมโนเมอร์ จำกัด | 51 |  | - |

| บริษัท สยาม มิตซุย พีทีเอ จำกัด | 33 |  | 45 |

| บริษัท ไทย เอ็มเอ็มเอ จำกัด | 28 |  | 25 |

| บริษัท แกรนด์ สยาม คอมโพสิต จำกัด | 25 |  | 29 |

| บริษัทอื่นๆ | 120 |  | 153 |

|  | 1,261 |  | 555 |

|  |  |  |  |

| บริษัทอื่น |  |  |  |

| บริษัท สยามมิชลินกรุ๊ป จำกัด | 154 |  | 205 |

| บริษัท เหล็กสยามยามาโตะ จำกัด | 37 |  | 6 |

| บริษัทอื่นๆ | 10 |  | 22 |

|  | 201 |  | 233 |

| รวม | 1,462 |  | 788 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| PT M Class Industry | 96 |  | 94 |

| GTC Technology International, LP | 39 |  | 38 |

| บริษัทอื่นๆ | 5 |  | 5 |

|  |  |  |  |

| รวม | 140 |  | 137 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Mariwasa Holdings, Inc. | 137 |  | 137 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 137 |  | 154 |

| เพิ่มขึ้น | 3 |  | 6 |

| ลดลง | - |  | (9) |

| เปลี่ยนแปลงสถานะเป็นบริษัทย่อย | - |  | (13) |

| ณ วันที่ 30 กันยายน | 140 |  | 138 |

|  |  |  |  |

| ระยะยาว |  |  |  |

| ณ วันที่ 1 มกราคม | 137 |  | 401 |

| เพิ่มขึ้น | 5 |  | 34 |

| ลดลง | (5) |  | (294) |

| เพิ่มขึ้นจากการรวมบริษัทย่อย | - |  | 102 |

| เปลี่ยนแปลงสถานะเป็นบริษัทย่อย | - |  | (109) |

| ณ วันที่ 30 กันยายน | 137 |  | 134 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัท สยามโพลิเอททีลีน จำกัด | 1,162 |  | 371 |

| PT Chandra Asri Petrochemical Tbk | 453 |  | 515 |

| Mehr Petrochemical Company (P.J.S.C.) | 282 |  | 579 |



|  | 30 กันยายน |  | 31 ธันวาคม | 31 ธันวาคม |

|  | 2556 |  | 2555 | 2555 |

|  | (ล้านบาท) | (ล้านบาท) | (ล้านบาท) | (ล้านบาท) |

| บริษัท ไทย เอ็มเอ็มเอ จำกัด | 273 |  | 164 | 164 |

| บริษัท สยามคูโบต้าคอร์ปอเรชั่น จำกัด | 270 |  | 260 | 260 |

| บริษัท กรุงเทพ ซินธิติกส์ จำกัด | 226 |  | 257 | 257 |

| บริษัท สยามอุตสาหกรรมยิปซัม (สระบุรี) จำกัด | 137 |  | 79 | 79 |

| บริษัท ไอทีวัน จำกัด | 66 |  |  | 44 |

| บริษัท ไทย เพ็ท เรซิน จำกัด | 59 |  |  | 111 |

| บริษัท สยามเลเทกซ์สังเคราะห์ จำกัด | 57 |  |  | 16 |

| บริษัท จัมโบ้บาจส์ แอนด์ ทักส์ จำกัด | 55 |  |  | 73 |

| บริษัท สยามอุตสาหกรรมยิปซัม (สงขลา) จำกัด | 25 |  |  | 14 |

| บริษัท สยามสไตรีนโมโนเมอร์ จำกัด | 23 |  |  | 29 |

| บริษัทอื่นๆ | 42 |  |  | 107 |

|  | 3,130 |  |  | 2,619 |

| บริษัทอื่น |  |  |  |  |

| บริษัท เหล็กสยามยามาโตะ จำกัด | 187 |  |  | 221 |

| บริษัทอื่นๆ | 5 |  |  | 1 |

|  | 192 |  |  | 222 |

|  | 3,3 |  |  | 22 |

| รวม | 3,322 |  |  | 2,841 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัท ไอทีวัน จำกัด | 53 |  | 48 |

| บริษัทอื่นๆ | 12 |  | 12 |

| รวม | 65 |  | 60 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัทอื่น |  |  |  |

| PT Trans-Pacific Polyethylene Indonesia | 74 |  | 72 |

| บริษัทอื่นๆ | 14 |  | 33 |

|  |  |  |  |

| รวม | 88 |  | 105 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 105 |  | 93 |

| เพิ่มขึ้น | 19 |  | 874 |

| ลดลง | (36) |  | (66) |

| ณ วันที่ 30 กันยายน | 88 |  | 901 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2556 |  | 2555 |  | 2556 |  | 2555 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 97 |  | 94 |  | 259 |  | 251 |

| ผลประโยชน์หลังออกจากงาน | 4 |  | 4 |  | 15 |  | 12 |

| รวม | 101 |  | 98 |  | 274 |  | 263 |



|  | หมายเหตุ | 30 กันยายน | 30 กันยายน |  | 31 ธันวาคม |

|  |  | 2556 | 2556 |  | 2555 |

|  |  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |  |

| กิจการที่เกี่ยวข้องกัน | 5 | 7,347 | 7,347 |  | 5,333 |

|  |  |  |  |  |  |

| บริษัททั่วไป |  | 36,159 | 36,159 |  | 32,264 |

| หัก  ค่าเผื่อหนี้สงสัยจะสูญ |  | 809 | 809 |  | 821 |

| สุทธิ |  | 35,350 | 35,350 |  | 31,443 |

|  |  |  |  |  | 36 |

|  |  | 42,697 | 42,697 |  | 36,776 |

|  |  |  |  |  |  |

| ลูกหนี้อื่น |  |  |  |  |  |

| กิจการที่เกี่ยวข้องกัน | 5 | 1,462 | 1,462 |  | 788 |

| บริษัททั่วไป |  | 5,458 | 5,458 |  | 5,313 |

|  |  | 6,920 | 6,920 |  | 6,101 |

|  |  |  |  |  |  |

| รวม |  | 49,617 | 49,617 |  | 42,877 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| หนี้สงสัยจะสูญ (หนี้สูญได้รับคืน) สำหรับงวด |  |  |  |

| สามเดือนสิ้นสุดวันที่ 30 กันยายน | 12 |  | 9 |

| เก้าเดือนสิ้นสุดวันที่ 30 กันยายน | 14 |  | (4) |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| กิจการที่เกี่ยวข้องกัน |  |  |  |

| ภายในวันที่ครบกำหนดชำระ | 7,306 |  | 5,280 |

| เกินวันครบกำหนดชำระ |  |  |  |

| น้อยกว่า 3 เดือน | 39 |  | 49 |

| 3 - 6 เดือน | 1 |  | 3 |

| มากกว่า 6 - 12 เดือน | 1 |  | 1 |

| xxxx |  |  | 5,3335ถ5 |

| รวม | 7,347 |  | 5,333 |

|  |  |  |  |

|  |  |  |  |

|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| บริษัททั่วไป |  |  |  |

| ภายในวันที่ครบกำหนดชำระ | 32,307 |  | 28,316 |

| เกินวันครบกำหนดชำระ |  |  |  |

| น้อยกว่า 3 เดือน | 2,726 |  | 2,806 |

| 3 - 6 เดือน | 208 |  | 308 |

| มากกว่า 6 - 12 เดือน | 172 |  | 81 |

| มากกว่า 12 เดือน | 746 |  | 753 |

|  | 36,159 |  | 32,264 |

| หัก ค่าเผื่อหนี้สงสัยจะสูญ | 809 |  | 821 |

| สุทธิ | 35,350 |  | 31,443 |

|  |  |  | 36,776 |

| รวม | 42,697 |  | 36,776 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| เงินสดและรายการเทียบเท่าเงินสด (ในกองทุนส่วนบุคคล) | 55 |  | 67 |

|  |  |  |  |

| เงินลงทุนชั่วคราว |  |  |  |

| เงินฝากประจำกับสถาบันการเงิน | 5 |  | 1,690 |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) | 6,288 |  | 5,987 |

| รวม | 6,293 |  | 7,677 |

|  |  |  |  |

| เงินลงทุนเผื่อขาย |  |  |  |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) | 5,710 |  | 5,696 |

| ตราสารทุนที่เป็นหลักทรัพย์ในความต้องการของตลาด | 6,761 |  | 6,352 |

| รวม | 12,471 |  | 12,048 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 65,575 |  | 55,747 |

| ส่วนแบ่งกำไรสุทธิจากเงินลงทุน - วิธีส่วนได้เสีย | 5,005 |  | 602 |

| ลงทุนเพิ่ม | 760 |  | 2,739 |

| รายได้เงินปันผล | (2,486) |  | (3,290) |

| จำหน่าย และรับคืนทุน | (194) |  | (342) |

| การเปลี่ยนแปลงสถานะเป็นบริษัทร่วม | 24 |  | - |

| การเปลี่ยนแปลงสถานะเป็นบริษัทย่อย | (1,049) |  | (149) |

| อื่นๆ | (27) |  | (19) |

| ณ วันที่ 30 กันยายน | 67,608 |  | 55,288 |

|  | $ |  |  |

| ณ วันที่ 31 ธันวาคม |  |  | 65,575 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน    วันที่ 1 มกราคม |  |  |  |

| เงินชดเชยตามกฎหมายแรงงาน | 5,129 |  | 4,657 |

| เงินบำเหน็จ | 45 |  | 56 |

| ผลประโยชน์ระยะยาวอื่น | 706 |  | 647 |

| ผลประโยชน์อื่นๆ | 261 |  | 258 |

|  |  |  |  |

| รวม | 6,141 |  | 5,618 |

| หัก สินทรัพย์โครงการของบริษัทย่อยในต่างประเทศ | 52 |  | 52 |

| สุทธิ | 6,089 |  | 5,566 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

|  |  |  |  |

| ภาระผูกพันของโครงการผลประโยชน์ ณ วันที่ 1 มกราคม | 5,360 |  | 3,603 |

| ผลประโยชน์จ่าย | (62) |  | (49) |

| ต้นทุนบริการปัจจุบัน และดอกเบี้ย | 463 |  | 316 |

| ผลต่างจากการแปลงค่า | (62) |  | (1) |

| เพิ่มขึ้นจากการซื้อธุรกิจ | 181 |  | 88 |

| ขาดทุนจากการปรับปรุงหนี้สินโครงการ | - |  | 1 |

|  |  |  |  |

| ภาระผูกพันของโครงการผลประโยชน์ ณ วันที่ 30 กันยายน | 5,880 |  | 3,958 |



|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

|  |  |  |  |

| สินทรัพย์โครงการ ณ วันที่ 1 มกราคม | 52 |  | 19 |

| จำนวนที่จ่ายสมทบ | 6 |  | 8 |

| ผลประโยชน์จ่าย | (6) |  | - |

| เพิ่มขึ้นจากการซื้อธุรกิจ | - |  | 25 |

|  |  |  |  |

| สินทรัพย์โครงการ ณ วันที่ 30 กันยายน | 52 |  | 52 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2556 |  | 2555 |  | 2556 |  | 2555 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สิ้นสุดวันที่ 30 กันยายน |  |  |  |  |  |  |  |

| ต้นทุนบริการปัจจุบัน | 102 |  | 61 |  | 311 |  | 172 |

| ดอกเบี้ยจากภาระผูกพัน | 52 |  | 48 |  | 152 |  | 144 |

| ขาดทุนจากการประมาณการตามหลักการคณิตศาสตร์ |  |  |  |  |  |  |  |

| ประกันภัย | - |  | 1 |  | - |  | 3 |

| รวม | 154 |  | 110 |  | 463 |  | 319 |

|  |  |  |  |  |  |  |  |

| ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ | ค่าใช้จ่ายที่รับรู้ในกำไรหรือขาดทุนข้างต้น แสดงรวมในรายการดังนี้ |

| ต้นทุนขาย | 54 |  | 26 |  | 136 |  | 96 |

| ค่าใช้จ่ายในการบริหาร | 100 |  | 84 |  | 327 |  | 223 |

| รวม | 154 |  | 110 |  | 463 |  | 319 |

|  |  |  |  |  |  |  |  |

|  |  |  |  |  |  |  |  |



|  | 30 กันยายน |  | 31 ธันวาคม |  |

|  | 2556 |  | 2555 |  |

|  | (ร้อยละ) | (ร้อยละ) | (ร้อยละ) |  |

| อัตราคิดลด |  |  |  |  |

| - ประเทศไทย | 3.20 - 4.58 |  | 3.20 - 4.58 |  |

| - ประเทศเวียดนาม | 10.50 |  | 10.50 |  |

| - อื่นๆ | 5.72 - 7.00 |  | 5.72 - 7.00 |  |

| อัตราการเพิ่มขึ้นของเงินเดือน | 3.00 - 8.70 |  | 3.00 - 8.70 |  |

| อัตราการหมุนเวียนพนักงาน | 0.50 - 20.00 | * | 0.50 - 20.00 | * |

| อัตรามรณะ | 25.00, 30.00, 50.00 ของ TMO2008 | ** | 25.00, 30.00, 50.00 ของ TMO2008 | ** |



|  | 30 กันยายน |  | 31 ธันวาคม |  |

|  | 2556 |  | 2555 |  |

|  | (ร้อยละ) | (ร้อยละ) | (ร้อยละ) |  |

| อัตราคิดลด | 5.96, 6.40 |  | 5.96, 6.40 |  |

| ผลตอบแทนที่คาดไว้จากสินทรัพย์โครงการ | 4.00, 7.00 |  | 4.00, 7.00 |  |

|  |  |  |  |  |



| เอสซีจี เคมิคอลส์ | ผลิตและจำหน่ายโอเลฟินส์ โพลีโอเลฟินส์ และสินค้าเคมีภัณฑ์อื่นๆ |

|  |  |

| เอสซีจี เปเปอร์ | ผลิตและจำหน่ายกระดาษพิมพ์เขียน กระดาษแผ่นยิปซัม กระดาษอุตสาหกรรมบรรจุภัณฑ์ และเอกสารปลอดการทำเทียม |

|  |  |

| เอสซีจี ซิเมนต์-ผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา อิฐบล็อกปูพื้น กระเบื้องเซรามิก สุขภัณฑ์และก๊อกน้ำต่างๆ เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้าในกลุ่มบริษัท รวมทั้งเป็นผู้นำเข้าเชื้อเพลิง เศษกระดาษและเศษเหล็ก |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



| สำหรับงวดสามเดือนสิ้นสุดวันที่ 30 กันยายน | 2556 |  | 2555 |

|  | (ล้านบาท/ล้านหุ้น) | (ล้านบาท/ล้านหุ้น) | (ล้านบาท/ล้านหุ้น) |

| กำไรสำหรับงวดส่วนที่เป็นของผู้ถือหุ้นบริษัทใหญ่ | 9,793 |  | 6,416 |

| จำนวนหุ้นสามัญที่ออกจำหน่ายแล้ว | 1,200 |  | 1,200 |

|  |  |  |  |

| กำไรต่อหุ้นขั้นพื้นฐาน (บาท) | 8.16 |  | 5.35 |



| สำหรับงวดเก้าเดือนสิ้นสุดวันที่ 30 กันยายน | 2556 |  | 2555 |

|  | (ล้านบาท/ล้านหุ้น) | (ล้านบาท/ล้านหุ้น) | (ล้านบาท/ล้านหุ้น) |

| กำไรสำหรับงวดส่วนที่เป็นของผู้ถือหุ้นบริษัทใหญ่ | 28,513 |  | 16,668 |

| จำนวนหุ้นสามัญที่ออกจำหน่ายแล้ว | 1,200 |  | 1,200 |

|  |  |  |  |

| กำไรต่อหุ้นขั้นพื้นฐาน (บาท) | 23.76 |  | 13.89 |



|  | 30 กันยายน |  | 31 ธันวาคม |

|  | 2556 |  | 2555 |

|  | (ล้านบาท) | (ล้านบาท) | (ล้านบาท) |

| ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 1,329 |  | 2,289 |

| ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 1,393 |  | 1,200 |

| ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 3,088 |  | 959 |

| ง)	ภาระผูกพัน |  |  |  |

| -	ตามสัญญาซื้อวัตถุดิบ | 75,741 |  | 69,522 |

| -	ตามสัญญาเช่าและบริการ | 1,985 |  | 2,104 |

| -	ตามสัญญาซื้อที่ดิน ก่อสร้าง ติดตั้งเครื่องจักร และโครงการพัฒนาระบบงาน | 11,089 |  | 2,637 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap |

|  | สกุลต่างประเทศ | สกุลต่างประเทศ | สกุลต่างประเทศ |  | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. |  | 31 ธ.ค. |  | 30 ก.ย. |  | 31 ธ.ค. |

|  | 2556 |  | 2555 |  | 2556 |  | 2555 |

|  | (ล้าน) | (ล้าน) | (ล้าน) |  | (ล้านบาท) | (ล้านบาท) | (ล้านบาท) |

| เหรียญสหรัฐ | 221 |  | 20 |  | 6,593 |  | 701 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | ลูกหนี้การค้า Forward | ลูกหนี้การค้า Forward | ลูกหนี้การค้า Forward | ลูกหนี้การค้า Forward | ลูกหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward | เจ้าหนี้การค้า Forward |

|  | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. | 31 ธ.ค. | 30 ก.ย. |  | 31 ธ.ค. | 30 ก.ย. | 31 ธ.ค. | 30 ก.ย. |  | 31 ธ.ค. |

|  | 2556 | 2555 | 2556 |  | 2555 | 2556 | 2555 | 2556 |  | 2555 |

|  | (ล้าน) | (ล้าน) | (ล้านบาท) | (ล้านบาท) | (ล้านบาท) | (ล้าน) | (ล้าน) | (ล้านบาท) | (ล้านบาท) | (ล้านบาท) |

| เหรียญสหรัฐ | 1,449 | 722 | 44,713 |  | 21,947 | 77 | 254 | 2,374 |  | 7,819 |

| ยูโร | 11 | 17 | 458 |  | 675 | 5 | 6 | 208 |  | 257 |

| เยน | 18 | 4 | 6 |  | 2 | 285 | 452 | 92 |  | 176 |

| อื่นๆ | - | - | 53 |  | 12 | - | - | 99 |  | 9 |

| รวม |  |  | 45,230 |  | 22,636 |  |  | 2,773 |  | 8,261 |



| มาตรฐานการรายงานทางการเงิน | เรื่อง | ปีที่มีผลบังคับใช้ |

| มาตรฐานการรายงานทางการเงิน ฉบับที่ 4  มาตรฐานการบัญชี ฉบับที่ 12 (ปรับปรุง 2555) | สัญญาประกันภัย ภาษีเงินได้ | 2559 2557 |

| การตีความมาตรฐานการรายงานทางการเงิน ฉบับที่ 1 | การเปลี่ยนแปลงในหนี้สินที่เกิดขึ้นจากการรื้อถอน การบูรณะ และหนี้สินที่มีลักษณะคล้ายคลึงกัน | 2557 |

| การตีความมาตรฐานการรายงานทางการเงิน ฉบับที่ 4 | การประเมินว่าข้อตกลงประกอบด้วยสัญญาเช่าหรือไม่ | 2557 |

| การตีความมาตรฐานการรายงานทางการเงิน ฉบับที่ 5 | สิทธิในส่วนได้เสียจากกองทุนการรื้อถอน การบูรณะและการปรับปรุงสภาพแวดล้อม | 2557 |

| มาตรฐานการรายงานทางการเงิน | เรื่อง | ปีที่มีผลบังคับใช้ |

| การตีความมาตรฐานการรายงานทางการเงิน ฉบับที่ 7 | การปรับปรุงย้อนหลังภายใต้มาตรฐานการบัญชี ฉบับที่ 29 เรื่อง การรายงานทางการเงินในสภาพเศรษฐกิจที่มีเงินเฟ้อรุนแรง | 2557 |

| การตีความมาตรฐานการรายงานทางการเงิน ฉบับที่ 10 | งบการเงินระหว่างกาลและการด้อยค่า | 2557 |

| การตีความมาตรฐานการรายงานทางการเงิน ฉบับที่ 12 | ข้อตกลงสัมปทานบริการ | 2557 |

| การตีความมาตรฐานการรายงานทางการเงิน ฉบับที่ 13 การตีความมาตรฐานการรายงานทางการเงิน ฉบับที่ 17 การตีความมาตรฐานการรายงานทางการเงิน ฉบับที่ 18 การตีความมาตรฐานการบัญชี ฉบับที่ 15 การตีความมาตรฐานการบัญชี ฉบับที่ 27 | โปรแกรมสิทธิพิเศษแก่ลูกค้า การจ่ายสินทรัพย์ที่ไม่ใช่เงินสดให้เจ้าของ การโอนสินทรัพย์จากลูกค้า สิ่งจูงใจสัญญาเช่าดำเนินงาน การประเมินเนื้อหาของรายการที่เกี่ยวกับรูปแบบของกฎหมายตามสัญญาเช่า | 2557 2557 2557 2557 2557 |

| การตีความมาตรฐานการบัญชี ฉบับที่ 29  การตีความมาตรฐานการบัญชี ฉบับที่ 32 | การเปิดเผยข้อมูลของข้อตกลงสัมปทานบริการ สินทรัพย์ไม่มีตัวตน - ต้นทุนเว็บไซต์ | 2557  2557 |